Bea Lingenfelder – Page 2 – Fashion, Passion and Rocking my world
By Bea Lingenfelder April 3, 2016 April 7, 2016 512 WordsLeave a comment
Stellenbosch. – Lovelyn Nwadeyi het gister geen doekies omgedraai tydens haar konvokasie-toespraak in die D.F.- Malansentrum, Stellenbosch nie. Sy het aangedring dat gesprekke oor Suid-Afrika, universiteite en die toekoms, eerlik met mekaar moet wees. Volgens haar, begin dit deur te erken dat Suid-Afrika in ’n gemors sit.
Nwadeyi het die taal en rassisme-kwessie in universiteite aan die gehoor van ongeveer 2000, duidelik gemaak deur klem te lê op blankes wat eerder na die apartheidservaringe moet luister, as om dit te regverdig.
Die konvokasie is ’n statutêre liggaamwat bestaan uitalle US-gegradueerdes en alle voltydseenafgetredeakademiese personeelvandieuniversiteit.
Nwadeyi het gesê dat wit Suid-Afrikaners nooit sal verstaan wat dit beteken om rassisme te ervaar nie.
“Dit is ’n psigologiese en gewelddadige ervaring wat daagliks in elke area van ’n mens se lewe manifisteer. Witmense sal nooit verstaan hoe dit voel om ’n valse geskiedenis, -in ’n sekondêre taal, oor jou voorvaders te leer nie en dan dag- na- dag gekonfronteer te word met standbeelde en geboue wat gestig is ter ere van iemand wat jou as intellektueel minderwaardig beskou,” het sy gesê.
Prof. Wannie Carstens, direkteur van die Skool vir Tale by Noord-Wes Universiteit en lid van US- raad, stem saam met Nwadeyi.
“Witmense kyk vanuit hulle bevoorregting hierna en verstaan nie werklik die wrewel nie.”
Hy het ook gesê Nwadeyi se uitroep dat witmense moet lúíster oor wat apartheid aan swart mense gedoen het, is van noodsaaklike belang.
Volgens Carstens het Nwadeyi deur middel van haar toespraak ’n debat begin, sodat die Suid- Afrikanres deel kan hê aan die bedink van oplossings.
Nwadeyi glo dat ’n universiteit se primêre funksie is nie om ’n taal te beskerm nie, maar eerder om hoër onderwys te voorsien.
“Afrikaans gaan nie sommer sterf as dit nie meer die hooftaal van onderrig is nie,” het sy gesê.
Sy het ook die gehoor herinner dat Afrikaans uit baie variëteite en kulture bestaan. Volgens Nwadeyi, as mense ’n Afrikaans universiteit wil verdedig, moet hulle aanvaar dat dit die beskerming van meer as 13 Afrikaanse variëteite behels.
Nwadeyi het afgesluit deur te sê dat kolonialisme en apartheid ’n rol gespeel het in die ontmensliking van Suid- Afrikaners.
“Ons moet hierdie ontmensliking afbreek en ons geskiedenis terugeis, sodat ons kinders met die waarheid grootword. Ons moet ons taal terugeis, sodat mense ’n taal praat uit liefde en nie uit verpligting nie.” – Bea Lingenfelder
By Bea Lingenfelder April 3, 2016 400 WordsLeave a comment
By Bea Lingenfelder April 3, 2016 April 7, 2016 619 WordsLeave a comment
By Bea Lingenfelder April 3, 2016 April 7, 2016 1,006 WordsLeave a comment
Stellenbosch. – Neelsie-eiendomme sê hulle het nog nie van tevore enige klagtes onvang van huurders nie en volg die korrekte stappe wanneer daar kontrak opgestel word; studente sing egter ’n ander deuntjie.
Dit is geen geheim dat studente dikwels ’n negatiewe houding teenoor eiendomsagentskappe in Stellenbosch het nie. Studente vertel graag van hul slegte ervarings met ’n enkele eiendomsagent. Een voorval verander dikwels in ’n kettingreaksie waaronder onskuldige agentskappe dan ook kan ly.
“Toe ons vir die eerste keer daar wou intrek, is daar vir ons gesê dat die plek professioneel skoongemaak word voordat ons intrek; dit was egter nie die geval nie,” vertel Janie du Plessis, ’n joernalistiek-honneursstudent van Stellenbosch. Sy beweer dat Neelsie-eiendomme aan die einde van 2014 haar deposito onwettig weerhou het, omdat die skade waarvan hulle haar beskuldig, reeds vroeër deur haar op ’n klagtelys ingevul is.
“Ek het ’n minimum van vyf klagtes deur die jaar gaan lê oor toestelle wat buite werking was, byvoorbeeld die stoof se knoppe en die televisie wat nie gewerk het nie,” sê Du Plessis. Die agentskap het ook vir haar gesê dat sy die woonstel nie netjies agtergelaat het nie, maar Du Plessis hou vol dat sy en haar ma self die woonstel skoongemaak het.
Neelsie-eiendomme ontken egter dat hulle skuldig is aan Du Plessis se bewerings. Cornelia Nel, ’n eiendomsagent van Neelsie-eiendomme, het as vol reageer: “Studente betaal ’n deposito as sekuriteit ingeval dat daar enigiets verkeerd gaan in die woonstel binne die tydperk wat hulle dit huur.”
Nel sê dat die terugbetaling van ’n deposito afhang van die toestand waarin die huurder die woonstel agterlaat en dat studente dikwels omgekrap is, omdat hulle skoonmaakproses nie altyd aan die vereistes van die agentskap voldoen nie.
Die agentskap gee die huurder ’n keuse om die woonstel self skoon te maak, of om ’n gedeelte van die deposito te bestee aan skoonmaakdienste wat die agentskap reël.
“As die student egter nie goed genoeg skoongemaak het nie, moet ons ons skoonmaakdienste ook laat kom en dan word dit vanselfsprekend van die deposito afgetrek,” vertel Nel.
Mari Basson-Carstens van Anna Basson-eiendomme, is bewus van die reputasie wat agentskappe onder studente het.
“Dit is die realiteit dat daar wel gevalle van uitbuiting is. Dit is hoekom bewyse so ’n belangrike deel van die huurkontrak vorm,” vertel sy. Anna Basson-eiendomme gebruik meestal foto’s as bewyse vir hul besluite.
“Ons laat die huurders deelneem aan die voorafgaande inspeksie oor die woonstel en dan kry die huurders die geleentheid om ’n foutlys in te vul. Aan die einde van die huurkontrak neem die huurders weer aan ’n inspeksie deel, sodat alle skade en ontevredenheid duidelik gemaak kan word. Sodoende kan die huurders die toestand van die woonstel voor en na die inspeksie vergelyk,” sê Basson-Carstens.
Volgens Basson-Carstens is dit belangrik dat deeglike ondersoek oor agentskappe in Stellenbosch in te stel voordat hulle een nader om ’n blyplek te vind. Dit is veral belangrik om markpryse te vergelyk, maar dit terselfdertyd die betroubaarheid van die agentskap te oorweeg.
Deon Carstens, besturende direkteur van Anna Basson Eiendomme, lê klem op die voordeel van ’n agentskap gebruik, ten opsigte van die wetlike aspekte: “As ’n agentskap die regte en wetlike stappe tydens die huurproses volg, is dit weinig keer dat daar misverstande voorkom.”
Hy sê tog aan die ander kant, is dit ook die student se verantwoordelikheid om te weet wat sy kontrak behels en om afskrifte van foto’s en ander bewyse te maak.
Carstens sê, alhoewel hy bewus is dat studente die kommissie as ’n negatiewe aspek beskou, bly veiligheid, gemoedsrus en gerief steeds bo-aan die vereistes van ’n goeie verblyfervaring.
By Bea Lingenfelder February 28, 2016 April 7, 2016 607 WordsLeave a comment
Stellenbosch. – Tien Matie-studente is Woensdagmiddag deur die studente-organisasie, Open Stellenbosch (OS) gevra om te loop, omdat hulle by die joernalistiek-departement studeer.
Die lede van OS het tien honneursstudente vin joernalistiek van Stellenbosch Universiteit (US) uit die vergadering, “US is not yet Open”, gestem.
Die studente is daarvan beskuldig dat hulle die vergadering nie as lede bygewoon het nie, maar as joernaliste. Die studente is reeds voor die verwelkoming van die vergadering deur Majaletje Mathume, komitee-lid van OS wat die vergadering gelei het, aangespreek.
“Hy het ons gevra of ons die vergadering as individue of as ’n klas bywoon, waarop ons laasgenoemde geantwoord het,” vertel Tarryn Josephs, voormalige lid van die OS en een van die joernalistieke studente.
“Nadat hulle vir ons gesê het dat ons nie as ’n klas welkom is nie, wou ons bly uit belangstelling en het ons voorgestel dat ons geen aantekeninge sal maak nie,” sê Josephs.
Die res van die lede wat die vergadering bygewoon het, is gevra om te stem of hulle gemaklik voel met die groep studente teenwoordig, maar almal het teen die studente se teenwoordigheid gestem. As gevolg van hulle teenstand, het agt van die joernalistieke studente die vergadering verlaat.
Die twee ander studente, Nation Nyoka en Biophelo Mokgothu, het wel besluit om te bly. Hulle het egter na ’n halfuur ook die vergadering verlaat.
“Ons het onwelkom en ongemaklik gevoel, almal het ons suspisieus dopgehou.” het Mokgothu gesê.
“Die oomblik toe Nation iets geskryf het, is die vergadering gestop en vir ons gesê dat dit ontoelaatbaar is.” Nyoka het aangedui dat sy aantekeninge vir haar blog gemaak het en nie oor die vergadering nie, maar hulle het haar nie geglo nie.
“Hulle het nie eers strategieë in ons teenwoordigheid bespreek nie, ek verstaan nie hoekom net sommige mense welkom was nie,” sê Nyoka.
Patrick Kadima, voormalige leier van die Institusionele Forum van die US, is ontsteld oor dié insident. Hy beweer dat die studente onregverdig behandel is.
“Die vergadering is as ’n publieke gebeurtenis op Facebook geadverteer, maar hulle jaag mense uit as hulle nie lede is nie, dis mos nie reg nie,” sê Kadima.
Die studente voel te nagekom deur OS se reaksie en sê dit bekommer hulle dat die beweging ’n verandering wil maak as hulle potensiële lede op so ’n manier behandel.
By Bea Lingenfelder February 28, 2016 April 7, 2016 387 WordsLeave a comment
SONA2016: Zuma kul met net die blink rand bo
By Bea Lingenfelder February 28, 2016 April 7, 2016 474 WordsLeave a comment